
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 201 


2 Δεκεμβρίου 1994 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 368 
Τροποποίηση και συμπλήρωση του Π.Δ. 472/1985 
(ΦΕΚ 168/Α ) και του Π.Δ. 609/85 (ΦΕΚ 223/Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 5,15,16,17 και 18 του 
Ν. 1418/84, όπως τροποποιήθηκαν και συμπληρώθη¬ 
καν με τις διατάξεις των άρθρων 2 και 4 του Ν. 2229/ 
1994 (ΦΕΚ 138/Α). 

2. Τις διατάξεις του άρθρου 27 του Ν. 2081/1992 
(ΦΕΚ 154/Α). 

3. Το γεγονός ότι το παρόν Π. Δ/γμα δεν προκαλεί 
δαπάνη σε βάρος του κρατικού προϋπολογισμού. 

4. Την ΥΠ. 123/15.7.94 απόφαση του Πρωθυπουρ¬ 
γού «καθορισμός αρμοδιοτήτων του Αναπληρωτή 
Υπουργού Περιβάλλοντος, Χωροταξίας και Δημοσίων 
Έργων Κωνσταντίνου Γείτονα» (ΦΕΚ 550/Β ). 

5. Την 640/1994 γνωμοδότηση του Συμβουλίου της 
Επικράτειας μετά από πρόταση του Αναπληρωτή 
Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Το άρθρο 1 του Π.Δ. 472/85 αντικαθίσταται ως εξής: 

«Άρθρο 1 
Επιτροπή ΜΕΕΠ. 

1. Η Επιτροπή Μητρώου Εργοληπτικών Επιχειρή¬ 
σεων (ΜΕΕΠ), που προβλέπεται στην παράγραφο 4 
του άρθρου 16 του Ν. 1418/84, όπως τροποποιήθηκε 
με την παράγραφο 8 του άρθρου 4 του Ν. 2229/1994, 
αποτελείται από: 

α) Ένα ανώτερο υπάλληλο του κλάδου ΠΕ της Γεν. 

Γραμματείας Δημοσίων Έργων, του Υπουργείου Περι¬ 
βάλλοντος, Χωροταξίας και Δημοσίων Έργων, ως Πρό¬ 
εδρο. 

β) Ενα υπάλληλο του κλάδου ΠΕ του Υπουργείου 
Εσωτερικών. 

γ-ε) Τρεις υπαλλήλους του κλάδου ΠΕ της Γενικής 


Γραμματείας Δημοσίων Έργων του Υπουργείου Περι¬ 
βάλλοντος, Χωροταξίας και Δημοσίων Έργων. 

στ) Ενα υπάλληλο του κλάδου ΠΕ του Υπουργείου 
Οικονομικών. 

ζ) Έναν εκπρόσωπο του Τεχνικού Επιμελητηρίου της 
Ελλάδας, που προτείνεται με τον αναπληρωτή του από 
το ΤΕΕ. 

η-θ) Δύο εκπροσώπους των πανελλήνιων επαγγελ¬ 
ματικών εργοληπτικών ενώσεων, που προτείνονται 
σύμφωνα με τις διατάξεις της παρ. 3. 

ι) Έναν εκπρόσωπο των πανελληνίων ενώσεων των 
Τεχνικών του ΜΕΚ, που προτείνεται σύμφωνα με τις 
διατάξεις της παραγρ. 4. 

2. Ο Πρόεδρος και τα μέλη με στοιχεία β-στ ορίζο¬ 
νται με τους αναπληρωτές τους από τον Υπουργό Περι¬ 
βάλλοντος, Χωροταξίας και Δημοσίων Έργων με την 
απόφαση συγκρότησης της Επιτροπής. Τα μέλη με 
στοιχεία β' και στ' με τους αναπληρωτές τους προτεί- 
νονται από τους αρμόδιους Υπουργούς. 

3. Τα μέλη των περιπτώσεων η-θ της παραγρ. 1 και οι 
αναπληρωτές τους υποδεικνύονται από τις επαγγελμα¬ 
τικές εργοληπτικές ενώσεις. Για την υπόδειξή τους κα¬ 
λούνται οι σχετικές ενώσεις να υποδείξουν κοινούς εκ¬ 
προσώπους. Σε περίπτωση που οι διάφορες ενώσεις 
υποδείξουν διάφορα πρόσωπα ως μέλη, ο Υπουργός 
Περιβάλλοντος, Χωροταξίας και Δημοσίων Έργων επι¬ 
λέγει τα τακτικά και αναπληρωματικά μέλη από τα πρό¬ 
σωπα που προτάθηκαν. 

4. Το μέλος της περίπτωσης ι της παραγρ. 1 και ο 
αναπληρωτής του, υποδεικνύονται από τις πανελλή¬ 
νιες ενώσεις Τεχνικών του ΜΕΚ, και σε περίπτωση που 
δεν υπάρχουν τέτοιες πανελλήνιες ενώσεις, από άλλες 
ενώσεις τεχνικών του ΜΕΚ. Για την υπόδειξή τους κα¬ 
λούνται οι ενώσεις Τεχνικών του ΜΕΚ που έχουν κοινο¬ 
ποιήσει το καταστατικό και την ταχυδρομική τους διεύ¬ 
θυνση στη Γεν. Γραμματεία Δημοσίων Έργων μέχρι την 
αποστολή της πρόσκλησης που προβλέπει η παράγρ. 

5. Εάν οι διάφορες ενώσεις υποδείξουν διάφορα πρό¬ 
σωπα ως μέλη, ο Υπουργός Περιβάλλοντος, Χωροτα¬ 
ξίας και Δημοσίων Έργων επιλέγει το τακτικό και ανα¬ 
πληρωματικό μέλος από τα μέλη που προτάθηκαν. 

Εφόσον δεν υπάρχουν πανελλήνιες ενώσεις τεχνι¬ 
κών του ΜΕΚ ή άλλες ενώσεις του ΜΕΚ, ο Υπουργός 
ΠΕΧΩΔΕ επιλέγει και ορίζει το τακτικό και αναπληρω¬ 
ματικό μέλος από μέλη που υποδεικνύουν το ΤΕΕ και οι 
επαγγελματικές εργοληπτικές ενώσεις της προηγου- 
μένης παραγράφου. 

5. Τα μέλη με στοιχεία ζ' έως Γ της παραγρ. 1 με τους 
αναπληρωτές τους προτείνονται μέσα σε ένα μήνα από 
την κοινοποίηση του σχετικού εγγράφου του Υπουρ¬ 
γείου Περιβάλλοντος, Χωροταξίας και Δημοσίων Έρ¬ 
γων. 

Αν περάσει άπρακτη η προθεσμία γίνεται έγγραφη 
υπόμνηση και τάσσεται νέα προθεσμία που δεν μπορεί 
να είναι μικρότερη των πέντε ημερών. Μετά την πά¬ 
ροδο της προθεσμίας αυτής ή αν δεν υπάρχουν αντί¬ 
στοιχες ενώσεις, ο Υπουργός Περιβάλλοντος, Χωροτα¬ 
ξίας και Δημοσίων Έργων μπορεί να διορίσει οίκοθεν 
τα μέλη αυτά. 

6. Η θητεία των μελών της επιτροπής ΜΕΕΠ ορίζεται 
για δύο ημερολογιακά έτη, αρχίζει την 1η Ιανουάριου 
του πρώτου έτους και λήγει την 31η Δεκεμβρίου του 
δεύτερου έτους. Η συγκρότηση γίνεται με απόφαση 
του Υπουργού Περιβάλλοντος, Χωροταξίας και Δημο¬ 
σίων Έργων, που εκδίδεται μέσα στο Δεκέμβριο κάθε 
δεύτερου έτους. Στη διάρκεια της θητείας, αντικατά¬ 
σταση μέλους επιτρέπεται μόνο για εύλογη αιτία. Σε ' 
περίπτωση αντικατάστασης μέλους, το νέο μέλος δια¬ 
νύει το υπόλοιπο της θητείας. Ειδικά για την πρώτη θη¬ 
τεία των μελών, αυτή αρχίζει από τη συγκρότηση της 
Επιτροπής και λήγει την 31η Δεκεμβρίου 1995. 

7. Καθήκοντα γραμματέα της Επιτροπής ασκεί 
υπάλληλος της Γενικής Γραμματείας Δημοσίων Έρ¬ 
γων, που ορίζεται με τον αναπληρωτή του από τον 
Υπουργό.» 

Άρθρο 2 

Τοάρθρο 7 του Π.Δ. 472/85 αντικαθίσταται ως εξής: 
«Άρθρο 7 

Κατώτερα όρια στελέχωσης κεφαλαίου κ.λπ. 
επιχειρήσεων ΜΕΕΠ. 

1. Τα κατώτερα όρια βασικής στελέχωσης με τεχνι¬ 
κούς εγγεγραμμένους στο ΜΕΚ, της κάθε εργοληπτι¬ 
κής επιχείρησης για την εγγραφή ή κατάταξη σε μία κα¬ 
τηγορία ορίζονται για τις διάφορες τάξεις του ΜΕΕΠ, 
ως εξής: 

α) Για την Α' τάξη ΜΕΕΠ: 1 στέλεχος Α' τάξης ΜΕΚ. 
β) Για τη Β' τάξη ΜΕΕΠ: 1 στέλεχος Β' τάξης ΜΕΚ. 
γ) Γ ια την Γ’ τάξη ΜΕΕΠ: 1 στέλεχος Γ' τάξης ΜΕΚ. 
δ) Γ ια την Δ’ τάξη ΜΕΕΠ: 

«ΑΤΟΜΙΚΗ ΕΠΙΧΕΙΡΗΣΗ»: 1 στέλεχος Δ' τάξης 
ΜΕΚ. 

ε) Γ ια τη Δ' τάξη ΜΕΕΠ: 1 στέλεχος Δ' τάξης και 1 Β' ή 
2Α' τάξης ΜΕΚ. 

στ) Για την Ε' τάξη ΜΕΕΠ: 1 στέλεχος Δ' τάξης και 
ΙΓ' ή ΙΒ' τάξης ΜΕΚ. 


ζ) Για την ΣΤ' τάξη ΜΕΕΠ: 2 στελέχη Δ' τάξης και 2Γ' 
τάξης ΜΕΚ. 

η) Για την Ζ’ τάξη ΜΕΕΠ: 3 στελέχη Δ' τάξης και 2 
στελέχη Γ τάξης ΜΕΚ. 

θ) Για την Η' τάξη ΜΕΕΠ: 5 στελέχη Δ’ τάξης και 6 
στελέχη Γ τάξης ΜΕΚ. 

Ειδικά για την Η' τάξη που είναι γενική, πρέπει από τα 
στελέχη της τρία τουλάχιστον να έχουν Δ' τάξη ΜΕΚ 
στις κατηγορίες έργων οδοποιίας, υδραυλικά, οικοδο¬ 
μικά και λιμενικά, ένα τουλάχιστον στέλεχος Δ' τάξης 
και ένα Γ' τάξης ΜΕΚ, κατηγορίας ηλεκτρομηχανολογι- 
κών έργων και ένα στέλεχος Δ' τάξης ΜΕΚ στην κατη¬ 
γορία των βιομηχανικών και ενεργειακών έργων. 

2. 'Οταν η επιχείρηση έχει την παραπάνω βασική 
στελέχωση για μία κατηγορία έργων στις διάφορες τά¬ 
ξεις και μέχρι την Ζ' τάξη ΜΕΕΠ, για να εγγράφει και να 
καταταγεί και σε άλλη κατηγορία, απαιτείται να διαθέ¬ 
τει για κάθε πρόσθετη κατηγορία, επιπλέον αριθμό 
στελεχών για τις διάφορες τάξεις του ΜΕΕΠ, ως εξής: 

α) Γ ια την Α' τάξη ΜΕΕΠ: 1 στέλεχος Α' τάξης ΜΕΚ. 
β) Για τη Β’ τάξη ΜΕΕΠ: 1 στέλεχος Α' τάξης ΜΕΚ. 
γ) Για την Γ' τάξη ΜΕΕΠ: 1 στέλεχος Β' τάξης ΜΕΚ. 
δ) Για την Δ' τάξη ΜΕΕΠ: 

«ΑΤΟΜΙΚΗ ΕΠΙΧΕΙΡΗΣΗ»: 1 στέλεχος Γ' τάξης 
ΜΕΚ. 

ε) Για τη Δ' τάξη ΜΕΕΠ: 1 στέλεχος Γ' τάξης ΜΕΚ. 
στ) Γιατην Ε' τάξη ΜΕΕΠ: 1 στέλεχος Δ' τάξης ΜΕΚ. 
ζ) Για την ΣΤ' τάξη ΜΕΕΠ: 2 στελέχη Δ' τάξης και 1 Γ' 
ή 2Β' τάξης ΜΕΚ. 

η) Για την Ζ’ τάξη ΜΕΕΠ: 1 στέλεχος Δ' τάξης και 1 Γ’ 
ή 2Β’ τάξης ΜΕΚ. 

Τα στελέχη για κάθε πρόσθετη κατηγορία μπορεί να 
είναι τα ίδια πρόσωπα της βασικής στελέχωσης γραμ¬ 
μένα και στην εν λόγω κατηγορία και τάξη του ΜΕΚ ή 
άλλα πρόσωπα. 

3. Τα κατώτερα όρια ιδίου κεφαλαίου που πρέπει να 
διαθέτει μία εργοληπτική επιχείρηση ανεξάρτητα με τη 
νομική μορφή της, για την αντίστοιχη μέχρι την Ζ' τάξη 
του ΜΕΕΠ, ορίζονται για μία κατηγορία έργων, ως εξής: 

α) Γ ια την Α' τάξη ΜΕΕΠ 1.500.000 δρχ. 

β) Για την Β’τάξη ΜΕΕΠ 6.000.000 δρχ. 

γ) Για την Γ' τάξη ΜΕΕΠ 15.000.000 δρχ. 
δ) Για την Δ' τάξη ΜΕΕΠ 
«ΑΤΟΜΙΚΗ ΕΠΙΧΕΙΡΗΣΗ» 30.000.000 

δρχ. 

ε) Για την Δ' τάξη ΜΕΕΠ 37.500.000 δρχ. 
στ) Για την Ε' τάξη ΜΕΕΠ 75.000.000 δρχ. 
ζ) Για την ΣΤ' τάξη ΜΕΕΠ 150.000.000 

δρχ. 

η) Για την Ζ’ τάξη ΜΕΕΠ 450.000.000 δρχ. 

Για την κατηγορία ηλεκτρομηχανολογικών έργων τα 
ανωτέρω ποσά μειώνονται κατά ποσοστό 20% και για 
κάθε άλλη πρόσθετη κατηγορία έργων προστίθεται πο¬ 
σοστό 15% στα ανωτέρω ποσά. 

Ειδικά για την Η' τάξη το κατώτερο όριο ιδίου κεφα¬ 
λαίου ορίζεται σε 1.800.000.000 δρχ. 

4. Η σχέση ίδιου κεφαλαίου προς δανειακά δεν θα 
πρέπει να υπερβαίνει την αναλογία 1:2,5. Στα δανειακά 
κεφάλαια δεν υπολογίζονται τα ποσά των εγγυητικών 
επιστολών, που εκδίδονται για τα δημόσια έργα, που 
εκτελεί η εργοληπτική επιχείρηση. 

5. Τα κατώτερα όρια παγίου κεφαλαίου που πρέπει 
να διαθέτουν οι εργοληπτικές επιχειρήσεις Ε', ΣΤ', Ζ' 
και Η' ανεξάρτητα με τη νομική μορφή τους για την 
αντίστοιχη τάξη του ΜΕΕΠ ορίζονται στο 40% του ανω¬ 
τέρω ορίου του ιδίου κεφαλαίου. Από τα στοιχεία του 
παγίου κεφαλαίου τουλάχιστον το 25% πρέπει να αντι¬ 
στοιχεί σε ακίνητα και το 50% σε μηχανικό εξοπλι¬ 
σμό. 

6. Οι εργοληπτικές επιχειρήσεις Ε\ ΣΤ\ Ζ' και Η\ τά¬ 
ξης ΜΕΕΠ, για την εγγραφή ή αναθεώρηση της εγγρα¬ 
φής τους, υποβάλλουν οργανόγραμμα από το οποίο 
προκύπτει άρτια οργάνωση και εκσυγχρονισμένο τε¬ 
χνολογικό εξοπλισμό των υπηρεσιών τους, η σύνθεση 
των στελεχών κάθε τομέα, τα γραφεία (ιδιόκτητα ή μι¬ 
σθωμένα) που στεγάζονται και οι λοιποί βοηθητικοί χώ¬ 
ροι εξυπηρέτησης και φύλαξης υλικών. Το οργανό¬ 
γραμμα περιλαμβάνει και το υπόλοιπο προσωπικό, πέ¬ 
ραν της βασικής στελέχωσης από τεχνικούς του ΜΕΚ 
που αναφέρεται στις παραγράφους 1 και 2 του παρό¬ 
ντος άρθρου που απασχολεί η εργοληπτική επιχείρηση 
και είναι ασφαλισμένο στον αντίστοιχο ασφαλιστικό 
φορέα. Επίσης περιλαμβάνει την οργάνωση του λογι¬ 
στηρίου που διαθέτει η επιχείρηση. Σε περίπτωση που 
δεν διαθέτει λογιστήριο υποβάλλει σύμβαση για τη λο- 
γιστηριακή της εξυπηρέτηση από άλλο οργανωμένο λο¬ 
γιστήριο, η οποία θα είναι θεωρημένη από την αρμόδια 
Δ.Ο.Υ. 

Το οργανόγραμμα ελέγχεται από το ΜΕΕΠ και απο¬ 
τελεί βασικό κριτήριο αξιολόγησης της επιχείρησης. 

Τα κατώτερα όρια του υπόλοιπου προσωπικού, που 
απασχολούν οι εργοληπτικές επιχειρήσεις, ανεξάρτητα 
με τη νομική μορφή τους, για την αντίστοιχη τάξη του 
ΜΕΕΠ ορίζονται ως εξής: 

α) Για την Ε’ τάξη 1 οικονομικής κατεύθυνσης από¬ 
φοιτος Α.Ε.Ι. και 2 τεχνικοί εκ των οποίων 1 τουλάχι¬ 
στον απόφοιτος Α.Ε.Ι. 

β) Για την ΣΤ' τάξη 2 οικονομικής κατεύθυνσης εκ 
των οποίων 1 τουλάχιστον απόφοιτος Α.Ε.Ι. και 4 τεχνι¬ 
κοί εκ των οποίων 2 τουλάχιστον διπλωματούχοι μηχα¬ 
νικοί Α.Ε.Ι. 

γ) Για τη Ζ' τάξη 3 οικονομικής κατεύθυνσης, εκ των 
οποίων 1 τουλάχιστον απόφοιτος Α.Ε.Ι. και 6 τεχνικοί, 
εκ των οποίων 2 τουλάχιστον διπλωματούχοι μηχανικοί 
Α.Ε.Ι. 

δ) Γ ια την Η' τάξη 4 οικονομικής κατεύθυνσης, εκ 
των οποίων 2 τουλάχιστον απόφοιτοι Α.Ε.Ι. και 12 τε¬ 
χνικοί, εκ των οποίων 5 τουλάχιστον διπλωματούχοι μη¬ 
χανικοί Α.Ε.Ι. 

Κατά την κατασκευή τεχνικών έργων μεγάλης κλίμα- 
κος, οι επιχειρήσεις της Η' τάξεως υποχρεούνται να 
χρησιμοποιούν τις υπηρεσίες επιβλέποντος Μηχανικού 
εξειδικευμένου σε θέματα περιβάλλοντος, υπευθύνου 


για την τήρηση των όρων της περιβαλλοντικής μελέτης, 
καθώς και για την εν γένει επίδραση των υλικών και του 
έργου επί του περιβάλλοντος. 

Οι τεχνικοί υπάλληλοι που περιλαμβάνονται στα όρια 
στελέχωσης προσωπικού δεν μπορεί να στελεχώνουν ή 
να είναι υπάλληλοι σε άλλη επιχείρηση ΜΕΕΠ. Εφόσον 
η εργοληπτική επιχείρηση προσκομίζει σύμβαση με ορ¬ 
γανωμένο λογιστήριο, όπως προβλέπεται ανωτέρω τα 
στελέχη της οικονομικής κατεύθυνσης μειώνονται 
κατά ένα σε κάθε τάξη. 

7. Όλες οι επιχειρήσεις του ΜΕΕΠ πρέπει να έχουν 
τεχνικό διευθυντή ένα από τα στελέχη τους τα εγγε¬ 
γραμμένα στο ΜΕΚ. Δύο τουλάχιστον από τα στελέχη 
της συμμετέχουν στο διοικητικό συμβούλιο της εται¬ 
ρίας. Τα στελέχη της επιχείρησης των παραγράφων 1 & 
2 έχουν συνεχή απασχόληση σ’ αυτή, μετέχουν ενεργά 
στο έργο της επιχείρησης, είναι ασφαλισμένα από την 
εργοληπτική επιχείρηση στον οικείο ασφαλιστικό φο¬ 
ρέα και δεν μπορεί να απασχολούνται σε άλλη εργολη¬ 
πτική επιχείρηση. Η συνεχής απασχόληση και η ενερ¬ 
γός συμμετοχή τους, αποδεικνύεται από την ιδιότητα 
του μέλους του διοικητικού συμβουλίου της ανώνυμης 
εταιρίας ή του εταίρου της προσωπικής εταιρίας ή της 
εταιρίας περιορισμένης ευθύνης ανάλογα με τη μορφή 
της εργοληπτικής επιχείρησης. Εφόσον τα στελέχη 
αυτά δεν έχουν μία από τις πιο πάνω ιδιότητες, η συνε¬ 
χής απασχόληση και ενεργός συμμετοχή τους στο έργο 
της επιχείρησης αποδεικνύεται από σύμβαση μίσθω¬ 
σης εργασίας, θεωρημένη από την αρμόδια Δ.Ο.Υ. 

Τα στελέχη παραμένουν στην επιχείρηση καθόλη τη 
χρονική διάρκεια (τριετία) που ισχύει η εγγραφή ή ανα¬ 
θεώρηση εγγραφής της επιχείρησης. Αποχώρηση από 
την επιχείρηση πριν την τριετία επιτρέπεται μόνο μετά 
παρέλευση έτους από την εγγραφή ή αναθεώρηση εγ- 
γραφής και ύστερα από αίτηση της επιχείρησης ή του 
στελέχους στην επιτροπή ΜΕΕΠ, η οποία προεγκρίνει 
τη μεταβολή αυτή εξετάζοντας τους προβαλλόμενους 
λόγους μεταβολής. Η επιτροπή ΜΕΕΠ αποφασίζει 
μέσα σε προθεσμία δύο μηνών από την υποβολή της αί¬ 
τησης. Αν δεν προεγκρίνει η επιτροπή ΜΕΕΠ τη ζητού¬ 
μενη μεταβολή και το στέλεχος αποχωρήσει από την 
επιχείρηση, δεν επιτρέπεται για ένα εξάμηνο τουλάχι¬ 
στον να στελεχώσει άλλη επιχείρηση. Σε περίπτωση 
οριστικής διαγραφής εργοληπτικής επιχείρησης από το 
ΜΕΕΠ τα στελέχη της δεν μπορούν να στελεχώσουν 
οποιαδήποτε εργοληπτική επιχείρηση ΜΕΕΠ επί δω¬ 
δεκάμηνο εκτός και αν με την απόφαση διαγραφής της 
επιχείρησης διαπιστωθεί ότι δεν φέρουν καμμία ευ¬ 
θύνη για τους λόγους της διαγραφής της. 

8. Ως ίδιο κεφάλαιο για την εφαρμογή της παραγρά¬ 
φου 3 νοείται για ατομική επιχείρηση ή την προσωπική 
εταιρία, η καθαρή της θέση, όπως προκύπτει από την 
απογραφή και τον ισολογισμό του προηγουμένου έτους 
και για την ΕΠΕ, την Ανώνυμη Εταιρεία ή τον συνεταιρι¬ 
σμό το καταβεβλημένο μετοχικό κεφάλαιο προσαυξη¬ 
μένο με τα αποθεματικά κάθε μορφής και τα θετικά ή 
αρνητικά υπόλοιπα των λογαριασμών αποτελεσμάτων 

χρήσης, τις διαφορές από έκδοση μετοχών υπέρ το άρ¬ 
τιο, τις διαφορές αναπροσαρμογής (αξίας συμμετοχών 
και χρεογράφων και αξίας λοιπών περιουσιακών στοι¬ 
χείων) και τα ποσά που προορίζονται για αύξηση κεφα¬ 
λαίου (καταθέσεις μετοχών ή εταίρων, διαθέσιμα μερί¬ 
σματα χρήσεως) σύμφωνα και με το Π.Δ. 1123/80. 

Το κεφάλαιο που προσδιορίζεται με αυτόν τον τρόπο 
αποτελεί και την καθαρή θέση της επιχείρησης που 
προκύπτει από τον ισολογισμό του προηγουμένου 
έτους και το πιστοποιητικό των Ορκωτών Ελεγκτών και 
Ορκωτών εκτιμητών του τελευταίου προ της αιτήσεως 
για κατάταξη ή αναθεώρηση, τριμήνου που θα συνο¬ 
δεύει προσωρινό ισολογισμό συντεταγμένο σύμφωνα 
με το Π.Δ. 1123/80, ο οποίος και θα περιλαμβάνει όλα 
τα αντίστοιχα κονδύλια της αμέσως προηγούμενης οι¬ 
κονομικής χρήσης. 

Το μετοχικό κεφάλαιο αποδεικνύεται οποτεδήποτε 
με βεβαίωση κεφαλαίου Τράπεζας που λειτουργεί νό¬ 
μιμα στην Ελλάδα για την κατάθεσή του σε χρήμα ή 
χρεόγραφα του Δημοσίου ή άλλα χρεόγραφα που εκδί- 
δονται με την εγγύηση του Δημοσίου. 

9. Τα πάγια στοιχεία λαμβάνονται από τον ισολογισμό 
της προηγούμενης οικονομικής χρήσης και από τα πι¬ 
στοποιητικά των ορκωτών ελεγκτών και εκτιμητών που 
εκδίδονται από το τελευταίο προ της αιτήσεως τρί¬ 
μηνο. 

10. Πιστοποιητικά εκτέλεσης έργων για την αξιολό¬ 
γηση της εμπειρίας της εργοληπτικής επιχείρησης γί¬ 
νονται δεκτά μόνον όταν ο αντίστοιχος κύκλος εργα¬ 
σιών (τζίρος) συμπεριλαμβάνεται και στις αντίστοιχες 
δηλώσεις φόρου εισοδήματος των εργοληπτικών επι¬ 
χειρήσεων. Στα πιστοποιητικά αυτά περιλαμβάνονται 
έργα που εκτελέστηκαν είτε από την ίδια την επιχεί¬ 
ρηση, είτε από συμμετοχή της σε κοινοπραξία με άλλες 
επιχειρήσεις, και κατά το ποσοστό συμμετοχής της. Πι¬ 
στοποιητικά έργων τα οποία εκτελούνται στο έτος υπο¬ 
βολής της αίτησης για εγγραφή ή αναθεώρηση εγγρα¬ 
φής και για τα οποία δεν έχει υποβληθεί δήλωση φόρου 
εισοδήματος θα λαμβάνονται υπόψη εφόσον συνοδεύ¬ 
ονται με σχετικές βεβαιώσεις των οικείων Δ.Ο.Υ., για 
την προκαταβολή του φόρου εισοδήματος που αναλο¬ 
γεί στο τίμημα του έργου. Σχετικά πιστοποιητικά εκτέ¬ 
λεσης έργων στελεχών ΜΕΚ λαμβάνονται υπόψη στην 
προσμέτρηση της ελάχιστης εμπειρίας της επιχείρη¬ 
σης μόνον κατά την πρώτη εγγραφή των εταιρειών μέ¬ 
χρι και την Ε’ τάξη. Για τις υπόλοιπες τάξεις συνεκτιμώ- 
νται από την επιτροπή ΜΕΕΠ μαζί με τα υπόλοιπα κρι¬ 
τήρια της παραγράφου 1 του άρθρου 16 του Ν. 1418/ 
84. 

11. Για κάθε εγγραφή εργοληπτικής επιχείρησης 
στην Ε' τάξη η αναθεώρηση εγγραφής στην Ε’, ΣΤ' και 
Ζ' τάξη απαιτείται για απόδειξη ελάχιστης εμπειρίας η 
προσκόμιση πιστοποιητικών συνολικής εκτέλεσης έρ¬ 
γων κατά την προηγούμενη τριετία, με επικαιροποίηση 
των ποσών στο προηγούμενο τρίμηνο της υποβολής 
της αίτησης, ύψους τουλάχιστον ίσο με το 25% του 
ανωτάτου ορίου της τάξης, για την οποία ζητείται η εγ¬ 


γραφή ή αναθεώρηση εγγραφής και εφόσον αφορά μία 
κατηγορία. Γ ια κάθε επιπλέον κατηγορία στο ανωτέρω 
όριο προστίθεται ποσοστό 5% του ανωτάτου ορίου της 
τάξης. 

Ειδικά για την αναθεώρηση εγγραφής εργοληπτικής 
επιχείρησης στην Η' τάξη απαιτείται ως απόδειξη της 
ελάχιστης εμπειρίας η προσκόμιση πιστοποιητικών συ¬ 
νολικής εκτέλεσης έργων της προηγούμενης τριετίας, 
τουλάχιστον 50% του ανωτάτου ορίου της τάξης αυτής. 

12. Τα καθοριζόμενα στις προηγούμενες παραγρά¬ 
φους κατώτερα όρια αποτελούν απαραίτητο όριο απαι¬ 
τήσεων για την υποβολή αίτησης εγγραφής κατάταξης 
ή αναθεώρησης της εγγραφής στην αντίστοιχη τάξη και 
κατηγορία της επιχείρησης μέχρι την Ζ' τάξη του 
ΜΕΕΠ. Γ ια την εγγραφή, κατάταξη ή αναθεώρηση εγ¬ 
γραφής συνεκτιμώνται από την επιτροπή του ΜΕΕΠ και 
όλα τα κριτήρια της παραγρ. 1 του άρθρου 16 του Ν. 
1418/84 και του Π.Δ. 23/1993. 

Ειδικό για την εγγραφή ή την αναθεώρηση εγγραφής 
στην Η’ τάξη του ΜΕΕΠ όλα τα στοιχεία που προβλέπο- 
νται στην ανωτέρω παράγραφο 1 του άρθρου 16 του Ν. 
1418/84 και στις διατάξεις του Π.Δ. 23/1993 πρέπει 
να αποδεικνύουν την τεχνική, οργανωτική και πιστολη- 
πτική ικανότητα της επιχείρησης για να ανταποκριθεί 
στην εκτέλεση μεγάλων και τεχνικά πολύπλοκων έρ¬ 
γων. 

Τα ανωτέρω κατώτερα όρια είναι επίσης απαραίτητα 
για τη διατήρηση σε ισχύ της εγγραφής στο ΜΕΕΠ. 
Κάθε μείωση των κατωτέρω ορίων κεφαλαίου ή μετα¬ 
βολή στα πρόσωπα των παρ. 1 -9 ανακοινώνεται αμέ¬ 
σως στην αρμόδια για το ΜΕΕΠ υπηρεσία της Γ ενικής 
Γραμματείας Δημοσίων Έργων. Μέσα σε προθεσμία 
τριών μηνών, η επιχείρηση οφείλει να προβεί σε απο¬ 
κατάσταση των κατωτέρω ορίων και να ανακοινώσει τις 
σχετικές μεταβολές στην πιο πάνω υπηρεσία. 

13. Οι εργοληπτικές επιχειρήσεις Ε’, ΣΤ', Ζ' και Η' 
υποχρεούνται να υποβάλλουν στην Υπηρεσία του 
ΜΕΕΠ κατ’ έτος τον ισολογισμό τους και να ενημερώ¬ 
νουν το ΜΕΕΠ κατά εξάμηνο με έκθεση δραστηριότη 
τας στην οποία θα περιλαμβάνεται η εξαμηνιαία λογι¬ 
στική κατάσταση της επιχείρησης και να υποβάλλουν 
υπεύθυνη δήλωση του Ν. 1599/86 για οιαδήποτε μετο- 
βολή των στοιχείων με τα οποία έγινε η εγγραφή ή η 
αναθεώρηση της εγγραφής στο ΜΕΕΠ. 

Με την πάροδο απράκτου προθεσμίας δύο μηνών 
από της λήξεως του εξαμήνου για το οποίο υποχρεού- 
ται η εργοληπτική επιχείρηση να υποβάλλει την έκθεση 
δραστηριότητας, τεκμαίρεται ότι η επιχείρηση δεν συ¬ 
γκεντρώνει τις υπό του νόμου προβλεπόμενες υποθέ¬ 
σεις κατάταξης στην τάξη που είναι γραμμένη και υπο¬ 
βιβάζεται σε όλες τις κατηγορίες στην αμέσως κατώ¬ 
τερη τάξη. Μέσα στην ίδια δίμηνη προθεσμία η υπηρε¬ 
σία του ΜΕΕΠ υποχρεούται να κάνει έγγραφη υπό¬ 
μνηση στην εργοληπτική επιχείρηση για την υποχρέ¬ 
ωση υποβολής της σχετικής έκθεσης δραστηριότητας 






ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 


3325 


Για τον υποβιβασμό αυτό εκδίδεται σχετική διαπιστω- 
τική πράξη. 

Άρθρο 3 

Επανάκριση εργοληπτικών επιχειρήσεων 
και κατάταξη στην Η’ τάξη του ΜΕΕΠ 

1. Για την επανάκριση εργοληπτικών επιχειρήσεων 
στις τάξεις Ε', ΣΤ’ και Ζ', που προβλέπεται στην παρά¬ 
γραφο 12 του άρθρου 4 του Ν. 2229/94 για τις κατηγο¬ 
ρίες που είναι εγγεγραμμένες απαιτείται να πληρούν 
τις προϋποθέσεις που προβλέπονται στο άρθρο 2 του 
παρόντος Προεδρικού Διατάγματος για κατώτερα όρια 
στελέχωσης κεφαλαίου κ.λπ. επιχειρήσεων ΜΕΕΠ. Ει¬ 
δικά για την κάλυψη του ιδίου κεφαλαίου μπορεί η ερ¬ 
γοληπτική επιχείρηση να διαθέτει το μισό αυτού κατά 
την υποβολή της αίτησης επανάκρισης και το άλλο μισό 
να το συμπληρώσει, μετά την κρίση της επιτροπής 
ΜΕΕΠ, μέσα σε προθεσμία τριών μηνών οπότε και χο¬ 
ρηγείται η σχετική βεβαίωση εγγραφής στο μητρώο. Σε 
περίπτωση μη εμπρόθεσμης συμπλήρωσης του κεφα¬ 
λαίου, η Επιτροπή ΜΕΕΠ ολοκληρώνει την επανάκριση 
με τα δεδομένα που ισχύουν κατά τη συμπλήρωση της 
τρίμηνης προθεσμίας. 

Επίσης για την κάλυψη των κριτηρίων ελάχιστης 
εμπειρίας απαιτείται η προσκόμιση πιστοποιητικών έρ¬ 
γων σύμφωνα με την παράγραφο 10 του άρθρου 2 κατά 
το διάστημα της προηγουμένης της δημοσιεύσεως του 
διατάγματος εξαετίας, συμπεριλαμβανομένου και του 
Β' εξαμήνου του 1988, με επικαιροποίηση των ποσών 
στο Β’ εξάμηνο 1994, ύψους τουλάχιστον ίσο με το 
15% του ανωτάτου ορίου της τάξης για την οποία ζητεί¬ 
ται η επανάκριση και εφόσον αφορά μία κατηγορία. 

Γ ια κάθε επιπλέον κατηγορία στο ανωτέρω όριο προ¬ 
στίθεται ποσοστό 7% του ανωτάτου ορίου της τάξης, 
ποσοστό που μπορεί για κάθε κατηγορία να καλύπτεται 
και από άλλες κατηγορίες. Αν οι εργοληπτικές επιχει¬ 
ρήσεις είναι εγγεγραμμένες στις τάξεις του ΜΕΕΠ χρο¬ 
νικό διάστημα μικρότερο της εξαετίας, όπως προσδιο¬ 
ρίζεται παραπάνω, το ανωτέρω ύψος κατασκευής έρ¬ 
γων υπολογίζεται αναλογικά. 

2. Για την κάλυψη του ελάχιστου κριτηρίου εμπειρίας 
προς κατάταξη εργοληπτικής επιχείρησης Ζ’ τάξης του 
ΜΕΕΠ στην Η' τάξη απαιτείται η προσκόμιση πιστοποι¬ 
ητικών έργων σύμφωνα με την παρ. 10 του άρθρου 2, 
ως ακολούθως: 

Την τελευταία εξαετία, προ της δημοσιεύσεως του 
διατάγματος συμπεριλαμβανομένου και του Β’ εξαμή¬ 
νου 1988, έργα συνολικού ύψους ίσο με το 80% του 
ανωτάτου ορίου της Η' τάξης, εκ των οποίων να έχουν 
εκτελεσθεί τουλάχιστον την τελευταία τριετία προ της 
δημοσιεύσεως του νόμου, συμπεριλαμβανομένου του 
Β' εξαμήνου 1991, ποσοστό ίσο με το 40% και επί του 
ποσοστού αυτού τουλάχιστον σε τρεις κατηγορίες έρ¬ 
γων ποσοστό (δεκαπέντε τοις εκατό 15%) ανά κατηγο¬ 
ρία. 

Στην περίπτωση αυτή δεν έχει ανάλογη εφαρμογή η 


διάταξη της παρ. 2 του άρθρου 16 του Ν. 1418/1984, 
όπως τροποποιήθηκε και αντικαταστάθηκε με την παρ. 
7 του άρθρου 4 του Ν. 2229/1994, η οποία προβλέπει 
την παραμονή της εργοληπτικής επιχείρησης στις τά¬ 
ξεις και κατηγορίες του ΜΕΕΠ, έστω και αν στην τελευ¬ 
ταία τριετία πριν την τακτική ή έκτακτη αναθεώρησή 
της δεν έχει εκτελέσει οποιαδήποτε έργα. 

Τα ποσά επικαιροποιούνται στο Β’ εξάμηνο 1994. 

3. Η επικαιροποίηση των ποσών κατασκευασθέντων 
έργων γίνεται με ποσοστό 14% κατ’ έτος για τα έργα 
που εκτελέστηκαν μέχρι και το έτος 1993. Για τα επό¬ 
μενα έτη ως ποσοστό επικαιροποίησης θα λαμβάνεται 
ο δείκτης τιμών καταναλωτή που προσδιορίζεται εκά- 
στοτε από την ΕΣΥΕ. 

4. Οι εργοληπτικές επιχειρήσεις Ε’, ΣΤ' και Ζ’ τάξης 
του ΜΕΕΠ μπορούν για ένα τρίμηνο από τη δημοσίευση 
του παρόντος διατάγματος να αντικαθιστούν τα στε¬ 
λέχη τους τα εγγεγραμμένα στο Μ ΕΚ, χωρίς τους πε¬ 
ριορισμούς της παραγράφου 7 του άρθρου 7 του Π. Δ/ 
τος 472/1985, όπως αντικαθίσταται με το άρθρο 2 του 
παρόντος. 

Άρθρο 4 

1. Σε περίπτωση που κοινοπρακτούν τρεις εργολη¬ 
πτικές επιχειρήσεις Ζ’ τάξης, μπορούν να συμμετέχουν 
σε δημοπρασία προϋπολογισμού μέχρι του 2,5 φορές 
μεγαλύτερου από το όριο της τάξης τους, όπως προ- 
βλέπεται στην παρ. 14 του άρθρου 4 του Ν. 2229/ 
1994, εφόσον πληρούν τις ακόλουθες προϋποθέ¬ 
σεις: 

α) Για τη συμμετοχή τους σε δημοπρασία μέχρι του 
2,0 του ορίου της τάξης τους, απαιτείται να συγκε¬ 
ντρώνουν οι τρεις επιχειρήσεις αθροιστικά καθαρή 
θέση ίση με το 1,0 της καθαρής θέσης της Η' τάξης. 

β) Για τη συμμετοχή τους σε δημοπρασία μέχρι του 
2,5 του ορίου της τάξης τους απαιτείται να συγκεντρώ¬ 
νουν οι τρεις επιχειρήσεις αθροιστικά καθαρή θέση ίση 
με το 1,5 της καθαρής θέσης της Η’ τάξης, και 

γ) Η κάθε μία επιχείρηση να συμμετέχει στην κατα¬ 
νομή της κατασκευής του έργου ή στα κέρδη και τις ζη¬ 
μίες της κοινοπραξίας τουλάχιστον κατά 30%. 

2. Η κατανομή της συμμετοχής των εργοληπτικών 
επιχειρήσεων που κοινοπρακτούν στην κατασκευή του 
έργου ή στα κέρδη και τις ζημίες της Κοινοπραξίας δεν 
θίγει τις διατάξεις για την εις ολόκληρο ευθύνη τους 
απέναντι στον κύριο του έργου. 

Άρθρο 5 

Στο τέλος της παρ. 4 του άρθρου 17 του Π.Δ. 609/85 
προστίθεται εδάφιο που έχει ως εξής: 

«Επίσης με το φάκελλο προσφοράς υποβάλλεται και 
βεβαίωση Τράπεζας που λειτουργεί νόμιμα στην Ελ¬ 
λάδα, για την πιστοληπτική ικανότητα της εργοληπτι¬ 
κής επιχείρησης, εφόσον δημοπρατείται ή ανατίθεται 

έργο προϋπολογισμού μεγαλύτερου από το ανώτατο 
όριο της ΣΤ’ τάξης». 

Αρθρο 6 

Η παράγρ. 1 του άρθρου 27 του Π.Δ. 609/85 αντικα¬ 
θίσταται ως εξής: 

«Κατά την υπογραφή της σύμβασης ο ανάδοχος κα¬ 
ταθέτει εγγύηση καλής εκτέλεσης ίση με το 5% του 
προϋπολογισμού της υπηρεσίας. 

Στις περιπτώσεις ειδικών ή σημαντικών έργων ή αν ο 
χρόνος κατασκευής έχει ιδιαίτερη σημασία η διακή¬ 
ρυξη μπορεί να ορίζει μεγαλύτερο ποσοστό εγγύησης, 
όχι όμως πέρα από το 10% του προϋπολογισμού της 
υπηρεσίας. 

Το ίδιο εφαμόζεται ανάλογα και σε περίπτωση ανά¬ 
θεσης χωρίς διαγωνισμό, όταν επιτρέπεται η ανάθεση 
αυτή». 

Αρθρο 7 

Στην παράγραφο 1 του άρθρου 32 του Π.Δ. 609/85 
προστίθεται εδάφιο που έχει ως εξής: 

«Επίσης ο ανάδοχος κατασκευής του έργου, υπο- 
χρεούται μέσα σε ένα μήνα από την υπογραφή της σύμ¬ 
βασης να συντάξει και να υποβάλει οργανόγραμμα του 
εργοταξίου στο οποίο θα περιγράφονται λεπτομερώς 
τα πλήρη στοιχεία στελεχών, εξοπλισμού και μηχανη¬ 
μάτων που θα περιλαμβάνει η εργοταξιακή ανάπτυξη 
για την εκτέλεση του έργου». 

Άρθρο 8 

1. Το άρθρο 44 του Π.Δ. 609/85 αντικαθίσταται ως 
ακολούθως: 

Άρθρο 44 

Επίγουσες πρόσθετες εργασίες 
Αν υπάρχει ανάγκη να εκτελεσθούν επείγουσες πρό¬ 
σθετες εργασίες εκτός των περιπτώσεων της παρα¬ 
γράφου 6 του προηγουμένου άρθρου, μπορεί να εγκρι- 
θεί από την Προϊσταμένη Αρχή η εκτέλεσή τους πριν 
από τη σύνταξη συγκριτικού πίνακα. Για την έγκριση 
αυτή η Διευθύνουσα υπηρεσία συντάσσει τεχνική περι- 
ΥΡαφή των εργασιών, με αιτιολόγηση του επείγοντος 
και εκτίμηση της δαπάνης με βάση τις συμβατικές τι¬ 
μές μονάδας ή ενδεικτικές τιμές για τυχόν νέες εργα¬ 
σίες. 

Ο ανάδοχος είναι υποχρεωμένος να εκτελέσει τις 
εργασίες αυτές, που επιτρέπεται να περιλαμβάνονται 
στις σχετικές πιστοποιήσεις και πριν από την έγκριση 
συγκριτικού πίνακα και που ενσωματώνονται στον επό¬ 
μενο συγκριτικό πίνακα. Οι εργασίες για τις οποίες δεν 
υπάρχει εγκεκριμένη νέα τιμή περιλαμβάνονται στους 


σχετικούς λογαριασμούς με τις ενδεικτικές τιμές μειω¬ 
μένες κατά 20%. 

2. Η παράγραφος 7 του άρθρου 43 του αυτού Π.Δ/ 
τος 609/85 καταργείται. 

Άρθρο 9 

Στο τέλος της παραγρ. 1 του άρθρου 47 του Π.Δ. 
609/85 προστίθεται εδάφιο που έχει ως εξής: 

«Ο Ανάδοχος μπορεί να κηρυχθεί έκπτωτος με από¬ 
φαση του Προϊσταμένου της Δ/νουσας Υπηρεσίας, αν 
υπερβεί με υπαιτιότητά του, έστω και μία αποκλειστική 
προθεσμία του εγκεκριμένου χρονοδιαγράμματος 
κατά τρίμηνο ή καθυστερήσει την έναρξη των εργα¬ 
σιών, για χρονικό διάστημα μεγαλύτερο των τριάντα 
ημερών από την υπογραφή της σύμβασης ή δεν εφαρ¬ 
μόσει μέσα σε δύο μήνες από την υπογραφή της σύμ- 
φβασης το οργανόγραμμα εργοταξιακής ανάπτυξης». 

Άρθρο 10 

Οι περιπτώσεις στ', ζ' και η' της παραγράφου 1 του 
άρθρου 4 του Π.Δ. 472/85 «Σύνθεση Επιτροπών ΜΕΕΠ 
και ΜΕΚ και άλλες ρυθμίσεις σχετικές με την εφαρ¬ 
μογή των άρθρων 15,16 και 17 του Ν. 1418/84» αντι¬ 
καθίσταται ως ακολούθως: 

στ. Των μηχανικών μεταλλείων στην κατηγορία των 
Βιομηχανικών και ενεργειακών έργων και στα έργα ση¬ 
ράγγων, αποκαλύψεων μεταλλείων και γεωτρήσεων. 

ζ. Των μεταλλουργών στην κατηγορία των βιομηχανι¬ 
κών και ενεργειακών έργων και στα έργα καθαρισμού 
και επεξεργασίας νερού και υγρών, στερεών και αερίων 
αποβλήτων. 

η. Των χημικών μηχανικών στην κατηγορία των βιο¬ 
μηχανικών και ενεργειακών έργων και στα έργα καθα¬ 
ρισμού και επεξεργασίας νερού και υγρών, στερεών και 
αερίων αποβλήτων. 

Άρθρο 11 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωρο¬ 
ταξίας και Δημοσίων Έργων, αναθέτουμε τη δημο¬ 
σίευση και εκτέλεση του διατάγματος αυτού. 

Αθήνα, 30 Νοεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΟΝ. ΓΕΙΤΟΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟ ΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ από το 1833 


Διεύθυνση 

Ταχ. Κώδικας 
ΤΕΙ.ΕΧ 

ΡΑΧ 

Καποδιστρΐου 34 

104 32 

22.3211 ΥΡΕΤ ΘΗ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00’ έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρηση ς: Για τα δημοσιεύματα των ΦΕΚ Σολωμού 51 τηλ 52.25.713 - 52 49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ,: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔ ΑΣ ΤΗΣ ΚΥ ΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙ ΕΣ ΣΥΝΔΡΟΜΕΣ 

Κωδικός αριθ. κατάθεσης στο Δημόσιο Ταμείο 2531 | Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β' 

» 

30.000 

» 

1.500 

Υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

! » 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

π) 

» 

» 

» 

Δελτ. Εμπ.& Βιομ. !δ. 

» 

10.000 

1 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

1) 

» 

» 

» 

Α.Ε. & Ε.Π.Ε. 

» 

200.000 

! » 

10.000 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

1 

5.000 


Πληροφορίες: τηλ. 52.48.320 












